b'\n_START_ARTICLE_\nIdmanin kavallusjuttu\n_START_SECTION_\nTaustaa\n_START_PARAGRAPH_\nNils Idman toimi Suomen Yhdyspankin Tampereen konttorin apulaisjohtajana vuodesta 1885 ja johtajana vuodesta 1890. Idmanin johtajakaudella pankille valmistui vuonna 1901 Kauppakatu 10:een arkkitehti Gustaf Nystr\xc3\xb6min suunnittelema kaksikerroksinen wienil\xc3\xa4isjugendia edustava toimitalo (my\xc3\xb6hemmin Tampereen ylioppilastalo).\n_START_SECTION_\nKymmenen vuotta jatkuneet kavallukset\n_START_PARAGRAPH_\nIdmanin kavallukset alkoivat vuonna 1902. H\xc3\xa4n v\xc3\xa4\xc3\xa4rensi Suomen Yhdyspankin talletustodistuksia ja k\xc3\xa4ytti niit\xc3\xa4 sitten vakuutena ottaessaan lainoja omasta ja muista pankeista. H\xc3\xa4n hankki rahaa my\xc3\xb6s v\xc3\xa4\xc3\xa4rennetyill\xc3\xa4 vekseleill\xc3\xa4 sek\xc3\xa4 antamalla rahaa pankin konttorista olemattomia vekseleit\xc3\xa4 vastaan. Idman otti my\xc3\xb6s oman pankkinsa kassaholvista lainojen vakuuksiksi j\xc3\xa4tettyj\xc3\xa4 arvopapereita ja k\xc3\xa4ytti niit\xc3\xa4 vakuuksina hankkiessaan luottoja muista pankeista. Idmanin toiminnasta valitettiin Suomen Yhdyspankin p\xc3\xa4\xc3\xa4johtajalle Alfred Norrm\xc3\xa9nille jo ennen t\xc3\xa4m\xc3\xa4n kiinnij\xc3\xa4\xc3\xa4mist\xc3\xa4, mutta Norrm\xc3\xa9n vastasi luottavansa t\xc3\xa4ysin Idmaniin. Idman nautti 1900-luvun alussa suurta luottamusta Tampereen liike-el\xc3\xa4m\xc3\xa4ss\xc3\xa4, vaikka jotkut pitiv\xc3\xa4tkin h\xc3\xa4nt\xc3\xa4 keinottelijana. Pankin konttorin muu henkil\xc3\xb6kunta ei osallistunut kavalluksiin ja vaikka he havaitsivat konttorin toiminnassa ep\xc3\xa4selvyyksi\xc3\xa4, niiden syyn\xc3\xa4 pidettiin vain Idmanin huolimattomuutta ja piittaamattomuutta muotoseikoista. Idmanilla uskottiin my\xc3\xb6s olevan pankin ylimm\xc3\xa4n johdon antamat erityisvaltuudet toimiinsa.\n_START_SECTION_\nIdmanin pid\xc3\xa4tys\n_START_PARAGRAPH_\nIdmanin kavallus paljastui lopulta, kun Suomen Yhdyspankin johtokunnan j\xc3\xa4sen J. O. Wasastjerna saapui 1. joulukuuta 1912 Tampereelle tekem\xc3\xa4\xc3\xa4n yll\xc3\xa4tystarkastuksen pankin konttorissa er\xc3\xa4\xc3\xa4n ep\xc3\xa4selv\xc3\xa4n vekselin takia. Tarkastuksesta vihi\xc3\xa4 saanut Idman oli edelt\xc3\xa4v\xc3\xa4n\xc3\xa4 p\xc3\xa4iv\xc3\xa4n\xc3\xa4 yritt\xc3\xa4nyt siivota j\xc3\xa4lki\xc3\xa4\xc3\xa4n ja hankkinut postil\xc3\xa4hetysvekselill\xc3\xa4 Suomen Pankista 800\xc2\xa0000 markkaa kassavajauksen peitt\xc3\xa4miseen. Toimet eiv\xc3\xa4t kuitenkaan auttaneet, vaan Idman pid\xc3\xa4tettiin 4. joulukuuta pankin ilmoitettua asiasta poliisille. Idman oli viel\xc3\xa4 ennen pid\xc3\xa4tyst\xc3\xa4 yritt\xc3\xa4nyt tuloksetta hankkia tilap\xc3\xa4ist\xc3\xa4 lainaa Tampereen Verkatehtaan is\xc3\xa4nn\xc3\xb6itsij\xc3\xa4lt\xc3\xa4 August Lundelinilta.\n_START_SECTION_\nOikeusk\xc3\xa4sittely ja tuomio\n_START_PARAGRAPH_\nTampereen raastuvanoikeus tuomitsi Idmanin kes\xc3\xa4kuussa 1913 kymmenen vuoden vankeusrangaistukseen ja t\xc3\xa4m\xc3\xa4 piteni viel\xc3\xa4 senaatin k\xc3\xa4sittelyss\xc3\xa4 15 vuoteen. Oikeudessa Idman selitti toimineensa vain hyv\xc3\xa4ntekij\xc3\xa4n\xc3\xa4, joka oli halunnut auttaa vaikeuksiin joutuneita lainanottajia ja lahjoittaa rahaa hyv\xc3\xa4ntekev\xc3\xa4isyyteen. H\xc3\xa4n selitti my\xc3\xb6s toimineensa yksin ja kiisti ehdottomasti k\xc3\xa4tkeneens\xc3\xa4 rahoja tai siirt\xc3\xa4neens\xc3\xa4 niit\xc3\xa4 ulkomaille. Idmanin tuomion kovenemiseen senaatissa saattoi vaikuttaa se, ett\xc3\xa4 ven\xc3\xa4l\xc3\xa4issyntyinen prokuraattori Aleksei Hosianov ep\xc3\xa4ili Idmanin tukeneen rahallisesti aktivistien toimintaa. T\xc3\xa4st\xc3\xa4 ei kuitenkaan saatu oikeudessa n\xc3\xa4ytt\xc3\xb6\xc3\xa4.\n_START_SECTION_\nIdmanin kavallusjutun j\xc3\xa4lkiseuraamuksia\n_START_PARAGRAPH_\nNils Idman k\xc3\xa4rsi tuomionsa Helsingin kuritushuoneessa. H\xc3\xa4n p\xc3\xa4\xc3\xa4si vankilasta vuonna 1920 ja palasi sitten Tampereelle, jossa h\xc3\xa4n ty\xc3\xb6skenteli tehtailija Heikki Liljeroosin palveluksessa kirjanpit\xc3\xa4j\xc3\xa4n\xc3\xa4 ja Rafael Haarlan yhti\xc3\xb6ss\xc3\xa4 numerotarkastajana._NEWLINE_Suomen Yhdyspankin p\xc3\xa4\xc3\xa4johtaja Alfred Norrmen joutui eroamaan. Pankki selvisi kuitenkin Idmanin aiheuttamista tappioista._NEWLINE_Pohjoismaiden Osakepankin Tampereen konttorin johtaja ja G. A. Serlachius Ab:n johtokunnan puheenjohtaja Albert Snellman teki itsemurhan pari p\xc3\xa4iv\xc3\xa4\xc3\xa4 Idmanin pid\xc3\xa4tyksen j\xc3\xa4lkeen. Idmanin juttu vaikutti my\xc3\xb6s siihen, ett\xc3\xa4 G. A. Serlachius Ab:n toimitusjohtaja G\xc3\xb6sta Serlachius joutui eroamaan Kymin Oy:n toimitusjohtajan teht\xc3\xa4v\xc3\xa4st\xc3\xa4 1913._NEWLINE_Nils Idmanin veli Fredrik Idman joutui takaussitoumustensa vuoksi taloudellisiin vaikeuksiin ja oli pakotettu myym\xc3\xa4\xc3\xa4n vuonna 1913 Hatanp\xc3\xa4\xc3\xa4n kartanon Tampereen kaupungille. 1\xc2\xa0459 hehtaarin laajuisen kartanon myyntihinta oli 2,5 miljoonaa markkaa. Kartanon alueella sijaitsi my\xc3\xb6s Nils Idmanin vuonna 1898 itselleen rakennuttama englantilaistyylinen huvila, joka oli aikanaan tullut maksamaan 400\xc2\xa0000 markkaa \xe2\x80\x93 puolet Tampereen tuomiokirkon hinnasta._NEWLINE_Useat tamperelaiset liike-el\xc3\xa4m\xc3\xa4n vaikuttajat k\xc3\xa4rsiv\xc3\xa4t kavallusjutun vuoksi taloudellisia menetyksi\xc3\xa4. Tehtailija Heikki Liljeroos ja kauppaneuvos Fredrik Bj\xc3\xb6rkqvist pelastuivat konkurssilta velkojien suostuttua akordiin.'